Diari Oficial de la Generalitat Valenciana


Sumari del DOGV 6270, del 19-05-2010 (2010/5250)

RESOLUCIÓ de 4 de maig de 2010, del director general de Justícia i Menor de la Conselleria de Justícia i Administracions Públiques, per la qual es resol inscriure la modificació dels Estatuts del Col·legi Oficial de Psicòlegs de la Comunitat Valenciana i es disposa la seua publicació en el Diari Oficial de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6270

Data del DOGV
:   19-05-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/5250


Data del document
:   04-05-2010

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * reglament intern
    * col·legi professional

RESOLUCIÓ de 4 de maig de 2010, del director general de Justícia i Menor de la Conselleria de Justícia i Administracions Públiques, per la qual es resol inscriure la modificació dels Estatuts del Col·legi Oficial de Psicòlegs de la Comunitat Valenciana i es disposa la seua publicació en el Diari Oficial de la Comunitat Valenciana. [2010/5250]  
Vist l'expedient de modificació estatutària instruït a instància del Col·legi Oficial de Psicòlegs de la Comunitat Valenciana, inscrit amb el número 6 de la Secció Primera del Registre de Col·legis Professionals i de Consells Valencians de Col·legis Professionals de la Comunitat Valenciana, en el que se sol·licita la inscripció de la modificació dels seus Estatuts en el dit Registre, atenent als següents  
Fets  
Primer. Francisco Santolaya Ochando, degà del Col·legi Oficial de Psicòlegs de la Comunitat Valenciana, va presentar en data 10 de març de 2010, sol·licitud d'inscripció de la modificació dels seus Estatuts en el Registre de Col·legis Professionals i de Consells Valencians de Col·legis Professionals de la Comunitat Valenciana, en compliment del que preveu la Llei 6/1997, de 4 de desembre, de Consells i Col·legis Professionals de la Comunitat Valenciana. Amb data 20 d'abril de 2010 va presentar nou escrit que corregia l'anterior.  
Segon. La modificació dels Estatuts del Col·legi Oficial de Psicòlegs de la Comunitat Valenciana va ser aprovada per la Junta General del mateix celebrada el 27 de febrer de 2010, segons certificat del secretari, amb el vistiplau del degà, de 2 de març de 2010.  
Tercer. La modificació estatutària la inscripció de la qual se sol·licita es referix als articles 19 i 43 dels Estatuts del Col·legi Oficial de Psicòlegs de la Comunitat Valenciana, aprovats per Resolució de 15 d'octubre de 2009, del director general de Justícia i Menor (DOCV núm. 6.134, de 30.10.2009), sent la seua nova redacció la següent:  
Article 19. Membres del Col·legi  
Les persones que constituïxen el Col·legi Oficial de Psicòlegs de la Comunitat Valenciana poden ser:  
1. Membres ordinaris: Les persones naturals que, reunint totes les condicions exigides, hagen obtingut la incorporació al Col·legi.  
Els membres ordinaris podran ser classificats segons les seues qualificacions, competències i experiència professional.  
Els que, per raó d'edat, cessen en la seua activitat professional, podran, a la seua voluntat, romandre com a membres ordinaris, amb reducció de l'import de la quota ordinària fixat per la Junta de Govern.  
2. Societats professionals: Les societats que tenint com a objecte social l'exercici en comú de l'activitat professional de la Psicologia, s'hagen constituït com a societats professionals en els termes establits en la Llei 2/2007, de 15 de març de societats professionals, hagen sigut inscrites en el registre de societats professionals del Col·legi Oficial de Psicòlegs de la Comunitat Valenciana.  
3. Membres d'honor: Aquelles persones naturals i jurídiques que reben tal nomenament en atenció als mèrits i servicis rellevants prestats a favor de la professió. La designació es farà per la Junta de Govern.  
Article 43. Funcions de la Junta de Govern  
Corresponen a la Junta de Govern la direcció i administració del Col·legi i l'execució dels acords adoptats per la Junta General.  
Són competències de la Junta de Govern les següents:   
a) Complir i fer complir els acords de la Junta General, els Estatuts i la legislació vigent que afecte el Col·legi.  
b) Decidir sobre les sol·licituds de col·legiació.  
c) Proposar a la Junta la quantia de les quotes de percepció periòdica.  
d) Resoldre la inscripció de les societats professionals en el registre de societats professionals.  
e) Adoptar les mesures convenients per a la defensa dels interessos del Col·legi.  
f) Imposar, prèvia instrucció de l'expedient oportú sancions disciplinàries.  
g) Crear i reestructures les comissions i grups de treball necessaris per al millor compliment de les funcions col·legials i procedir a la seua dissolució, si hi ha arguments que ho justifiquen.  
h) Vetlar pel compliment de les funcions i competències professionals dels col·legiats.  
i) Fixar la data de celebració de les Juntes Generals ordinàries i extraordinàries.  
j) Nomenar els assessors previstos en l'article 55.  
k) Potenciar i desenvolupar projectes d'investigació en benefici de la professió.  
l) Administrar els béns del Col·legi, així com recaptar les quotes que hagen de fer efectives els col'legiats.  
m) I quantes funcions no indicades es deriven d'estos Estatuts.  
Quart. Així mateix, l'esmentat Col·legi ha posat de manifest l'existència de certs errors de fet en el text estatutari presentat en data 30 d'abril de 2009 per a la seua inscripció i que va ser publicat per Resolució de 15 d'octubre de 2009 del director general de Justícia i Menor de la Conselleria de Justícia i Administracions Públiques en el DOCV núm. 6134 de 30 d'abril de 2009. Així en l'article 26.2 dels Estatuts quan s'establix que «la publicitat s'adaptarà al que disposa l'article 12 apartat, dels Estatuts» ha d'entendre's la següent redacció «la publicitat s'adaptarà al que disposa l'article 12 apartat t), dels Estatuts».  
Igualment, com a conseqüència de la renumeració duta a terme, la menció que es fa en l'article 98 dels vigents Estatuts a l'article 72 ha d'entendre's feta al número 95, dels actuals Estatuts pel que l'article 98.1 dels Estatuts ha de figurar amb l'enunciat següent:  
Article 98. plec de càrrecs  
1. A la vista de les actuacions practicades i en un termini no superior a tres mesos, comptats a partir de la incoació del procediment, l'instructor formularà el corresponent plec de càrrecs, el contingut del qual s'estendrà als mateixos extrems reflectits en l'art. 95 d'estos Estatuts. L'Instructor podran per causes justificades, sol·licitar l'ampliació del termini referit en el paràgraf anterior.  
Fonaments de dret  
Primer. La modificació estatutària respecta totes les determinacions exigides per l'article 10 de la Llei 6/1997, de 4 de desembre, de Consells i Col·legis Professionals de la Comunitat Valenciana.  
Segon. D'acord amb el que establix l'article 105.2 de la Llei 30/1992, de 26 de novembre de Règim Jurídic i del Procediment Administratiu Comú, les Administracions públiques podran, així mateix, rectificar en qualsevol moment, d'ofici o a instàncies dels interessats, els errors materials, de fet o aritmètics existents en els seus actes.  
Tercer. L'expedient ha sigut tramitat pel Servici d'Entitats Jurídiques, adscrit a la Direcció General de Justícia i Menor de la Conselleria de Justícia i Administracions Públiques, competent per així disposar-lo l'article 6.1 de l'esmentada Llei 6/1997, tenint en compte allò que s'ha previst per la Disposició Final del Decret 4/2002, de 8 de gener, en virtut de les atribucions que té conferides pel Decret 92/2007, de 6 de juliol, del Consell, pel que s'establix l'estructura orgànica bàsica de la Presidència i de les conselleries de la Generalitat, modificat pel Decret 131/2009, de 4 de setembre i pel Decret 140/2009, de 18 de setembre, del Consell, pel que s'aprova el Reglament Orgànic i Funcional de la Conselleria de Justícia i Administracions Públiques.  
Vistos l'article 36 de la Constitució Espanyola i l'article 49.122ª de l'Estatut d'Autonomia de la Comunitat Valenciana; la Llei 2/1974, de 13 de febrer, de Col·legis Professionals, amb les seues modificacions posteriors, en els seus preceptes bàsics; la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana; el Decret 4/2002, de 8 de gener, del Govern Valencià, pel que s'aprova el Reglament de desplegament d'esta última; i la resta de disposicions complementàries de pertinent aplicació, es dicta la següent resolució:  
1. Inscriure la modificació dels Estatuts del Col·legi Oficial de Psicòlegs de la Comunitat Valenciana en el Registre de Col·legis Professionals i de Consells Valencians de Col·legis Professionals de la Comunitat Valenciana i les correccions als mateixos indicades en els Fets Tercer i Quart, respectivament.  
2. Publicar la present resolució en el Diari Oficial de la Comunitat Valenciana.  
Contra la present resolució, que posa fi a la via administrativa, es podrà interposar, potestativament, recurs de reposició davant del mateix òrgan que hi ha dictat l'acte, en el termini d'un mes comptat des de l'endemà de la seua notificació, o bé, recurs contenciós administratiu davant de la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i en els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciós Administrativa, sense perjuí de s'utilitze qualsevol altra via que es considere oportuna.  
València, 4 de maig de 2010.- El director general de Justícia i Menor: Antonio Gastaldi Mateo.